ΓΡΑΠΤΗ ΕΡΩΤΗΣΗ E-1731/01

υποβολή: Isidoro Snchez Garca (ELDR) προς την Επιτροπή

(14 Ιουνίου 2001)

Θέμα: Απελευθέρωση του τομέα των καυσίμων

Με αφορμή τη συνάντηση ανάμεσα στην Επιτροπή και τις αρμόδιες εθνικές αρχές που πραγματοποιήθηκε στις 29 Σεπτεμβρίου, ο Επίτροπος Monti εκφράστηκε για τη φιλελευθεροποίηση του τομέα των καυσίμων, λέγοντας ότι βάσει των κανόνων του ανταγωνισμού, οι λιανικοί πωλητές πρέπει να είναι ελεύθεροι να καθορίζουν τις τιμές.

Μπορεί η Επιτροπή να μας πληροφορήσει για τα μέτρα που έλαβαν τα κράτη μέλη προς αυτήν την κατεύθυνση ή για τις συστάσεις που τους απηύθυνε η ίδια·

Μπορεί η Επιτροπή να μας ενημερώσει για τα συγκεκριμένα μέτρα που λαμβάνει προκειμένου να επιτρέψει την είσοδο νέων ανεξαρτήτων φορέων ή εταιρειών στις εθνικές αγορές καυσίμων της ΕΕ, προκειμένου να προωθήσει τη μεγαλύτερη φιλελευθεροποίηση και την ανταγωνιστικότητα αυτού του στρατηγικού τομέα·

Απάντηση του κ. Monti εξ ονόματος της Επιτροπής

(3 Σεπτεμβρίου 2001)

Σε ό,τι αφορά την πρώτη ερώτηση, η Επιτροπή θεώρησε πάντα τον καθορισμό τιμών μεταπώλησης ως ένα πολύ σοβαρό περιορισμό του ανταγωνισμού που εμπίπτει στο πεδίο της παραγράφου 1 του άρθρου 81 (πρώην άρθρο 85) της Συνθήκης ΕΚ. Κατά συνέπεια, δεν χορηγεί ούτε χορήγησε εξαιρέσεις δυνάμει της παραγράφου 3 του άρθρου 81 σε τέτοιου είδους συμπεριφορά, είτε ατομικά είτε στα πλαίσια του κανονισμού κατά κατηγορία που αφορά κάθετες συμφωνίες. Αυτή η αρχή είναι διατυπωμένη στο άρθρο 4α) του κανονισμού της Επιτροπής (ΕΚ) αριθ. 2790/1999 αναφορικά με κάθετες συμφωνίες(1) στην οποία αναφέρεται ότι η εξαίρεση [κατά κατηγορίες] δεν ισχύει για τις κάθετες συμφωνίες οι οποίες άμεσα ή έμμεσα, μεμονωμένα ή σε συνδυασμό με άλλους παράγοντες πουπόκεινται στον έλεγχο των μερών έχουν ως αντικείμενο (α) τον περιορισμό της δυνατότητας του αγοραστή να καθορίζει τις τιμές πώλησης, χωρίς να θίγεται η δυνατότητα του προμηθευτή να επιβάλει μέγιστη τιμή πώλησης ή να συνιστά τιμή πώλησης,πό τον όρο ότι αυτές δεν ισοδυναμούν με πάγια ή ελάχιστη τιμή πώλησης συνεπεία πιέσεων οποιουδήποτε μέρους στη σύμβαση ή κινήτρων που προσφέρονται από οποιοδήποτε συμβαλλόμενο μέρος. Η παράγραφος 47 της ανακοίνωσης της Επιτροπής κατευθυντήριες γραμμές για τους κάθετους περιορισμούς περιγράφει λεπτομερώς ότι ο καθορισμός των τιμών μεταπώλησης μπορεί να επιτευχθεί με άμεσο ή έμμεσο τρόπο(2).

Σε ό,τι αφορά τη δεύτερη ερώτηση,πενθυμίζεται κατ' αρχάς ότι, αντίθετα από τις άλλες αγορές ενέργειας όπου το βαθμιαίο άνοιγμα στον ανταγωνισμό λαμβάνει χώρα, η αγορά καυσίμων κινητήρων στην Κοινότητα είναι κατ' αρχήν ανοικτή στον ανταγωνισμό. Συνεπώς, ανεξάρτητοι φορείς ή μη καθετοποιημένες επιχειρήσεις είναι ελεύθεροι να εισέλθουν στις διάφορες εθνικές αγορές καυσίμων στην Κοινότητα. Η Επιτροπή έστειλε ερωτηματολόγια σε ανεξάρτητες εταιρείες

καυσίμων για να ελέγξει κατά πόσονπάρχουν, παρ' όλα αυτά, φραγμοί οι οποίοι έχουνψωθεί είτε από το κράτος είτε από ιδιώτες, οι οποίοι θα μπορούσαν να εμποδίσουν ανεξάρτητες ή μη καθετοποιημένες επιχειρήσεις να εισέλθουν σε εθνικές αγορές καυσίμων στην Κοινότητα. Ο έλεγχος αυτός θα ολοκληρωθεί στο προσεχές μέλλον. Εάν εμφανισθούν ενδείξεις παραβίασης των άρθρων 81 και 82 (πρώην άρθρο 86) της Συνθήκης ΕΚ ή άλλων διατάξεων της Συνθήκης ΕΚ, η Επιτροπή θα αναλάβει δράση για να θέσει τέλος σ' αυτές τις παραβάσεις.

(1) Κανονισμός της Επιτροπής (ΕΚ) αριθ. 2790/1999 της 22ας Δεκεμβρίου 1999 για την εφαρμογή του άρθρου 81 παράγραφος 3 της Συνθήκης ΕΚ και ορισμένες κατηγορίες κάθετων συμφωνιών και εναρμονισμένων πρακτικών, ΕΕ L 336 της 29.12.1999. Βλ. επίσης την 8η αιτιολογική σκέψη του κανονισμού της Επιτροπής (ΕΟΚ) αριθ. 1984/83 της 22ας Ιουνίου 1983 σχετικά με την εφαρμογή του άρθρου 85 παράγραφος 3 της Συνθήκης σε κατηγορίες συμφωνιών αποκλειστικής προμήθειας, ΕΕ L 173 της 30.6.1983.

(2) ΕΕ C 291 της 13.10.2000.